CELEX: C2005/093/16
Language: et
Date: 2005-04-16 00:00:00
Title: Kohtuasi C-41/05: Eelotsusetaotlus, mille esitas tribunal de première instance de Liège (Belgia) 24. jaanuaril 2005. aastal kohtuasjas Air Liquide Industries Belgium SA versus Province de Liège

16.4.2005   
            
            
               ET
            
            
               Euroopa Liidu Teataja
            
            
               C 93/9
            
         Eelotsusetaotlus, mille esitas tribunal de première instance de Liège (Belgia) 24. jaanuaril 2005. aastal kohtuasjas Air Liquide Industries Belgium SA versus Province de Liège
   (Kohtuasi C-41/05)
   (2005/C 93/16)
   Kohtumenetluse keel: prantsuse
   Euroopa Ühenduste Kohus on saanud tribunal de première instance de Liège'i (Belgia) 24. jaanuari 2005. aasta otsusega esitatud eelotsusetaotluse kohtuasjas Air Liquide Industries Belgium SA v. Province de Liège, mis saabus kohtukantseleisse 3. veebruaril 2005.
   Tribunal de première instance de Liège (Belgia) küsib Euroopa Kohtult eelotsust järgmistes küsimustes:
   
               1.
            
            
               Kas Euroopa Ühenduse asutamislepingu konsolideeritud versiooni artikli 87 mõistes tuleb riigiabina käsitleda maagaasijaamades kasutatavate üksikmootorite võimsuse pealt tasutavast provintsimaksust vabastamist, jättes kõrvale teised, tööstuslike gaaside jaoks kasutatavad mootorid?
            
         
               2.
            
            
               Kui vastus eelnevale küsimusele on jaatav, kas siis siseriiklik kohus, kuhu esitas hagi maksumaksja, kelle suhtes ei kohaldatud üksikmootori võimsuse pealt tasutavast provintsimaksust vabastamist, peaks maksusumma sisse nõudnud pädevalt ametiasutuselt selle maksumaksjale välja mõistma juhul, kui ta tuvastab, et nii õiguslikult ega ka faktiliselt ei ole maksu sisse nõudnud pädeval asutusel seda alust nõuda maksumaksjalt, kelle suhtes ei kohaldatud üksikmootori võimsuse pealt tasutavast provintsimaksust vabastamist?
            
         
               3.
            
            
               Kas mootorivõimsuse pealt tasutavat maksu, millega maksustatakse mootoreid tööstusliku gaasi transportimiseks kasutades väga kõrge rõhu all olevaid torusid, mille tarbeks on vaja luua survejaamu, tuleb käsitleda kui maksu, mis on keelatud asutamislepingu konsolideeritud versiooni artikli 25 ja sellele järgnevate artiklite kohaselt, kui ilmneb, et faktiliselt on provints või kommuun selle sisse nõudnud tööstusliku gaasi transportimiselt väljaspool oma territoriaalseid piire, sellal kui maagaasi transportimine samadel tingimustel on sellest maksust vabastatud?
            
         
               4.
            
            
               Kas mootorivõimsuselt tasutavat maksu, millega maksustatakse mootoreid tööstusliku gaasi transportimiseks kasutades väga kõrge rõhu all olevaid torusid, mille tarbeks on vaja luua survejaamu, tuleb käsitleda siseriikliku maksumeetmena, mis on keelatud asutamislepingu artikli 90 ja sellele järgnevate artiklite kohaselt, kui ilmneb, et maagaasi transport on sellest maksust vabastatud?
            
         
               5.
            
            
               Eeldades, et vastus eelnevatele küsimustele on jaatav, kas maksumaksjal, kes on tasunud mootorivõimsuse pealt maksu, on õigus taotleda selle tagastamist alates 16. juulist 1992, kuupäevast, mil kuulutati välja Legros jt kohtuotsus?